title: Abram Arxipov
text: Mali 1889 Arxipov va wonara ke Avlemodikaf Seltom pakeyer aze arti tolda vanpiyir bewik. Bak 1903 va Tanara dem Rossiaf Yambik denfiyir. Watsa divrozasa va inyon grabom va blira ke rossiikya lingeyed, tulon koe lanyona geltrevafa trutca dalingesa va orikafa vieleafa geltraca. Arxipov va konaka trutca watson gu tawadayikya koe koekafa Rossia dere lingeyer, kaatoeson va sina diskisa va prostewaf gem ik cosaf aboz. Dum aryon bewik ke Tanara dem Rossiaf Yambik, Arxipov koe rid belon lingeyer, koyason is lingeson va nakila ke rossiafo valentexo is krimtaxo ke Belaya Bira.